Uusi kulttuuritalo avaa ovensa lauantaina – Kahvilassakin siemaillaan viiniä ja konjakkia

AVAUS Laikun kahvilakin ottaa kulttuurinhaasteen vastaan. Listalle tulee viiniä ja konjakkia.

Kulttuurikahvila Laikku avaa ovensa uudessa uudessa kulttuuritalossa. Laikun koordinaattori Jaakko Laurilan seurassa kahvilavastaava Eeva Haapamäki ja yrittäjä Henriikka Forsman. Petteri Mäkinen

Petteri Mäkinen

Vanha kirjastotalo palaa lauantaina kokonaan kulttuurikäyttöön yli 30 vuoden välivuosien jälkeen.

Kulttuuritalo Laikuksi muuttuvassa talovanhuksessa vietetään lauantaina avajaisia.

– Tämä on ollut sekä tila-, toiminta- että brändiuudistus, tiivistää koordinaattori Jaakko Laurila Tampereen kaupungin kulttuuripalveluista.

Pääkirjaston siirryttyä Metsoon vuonna 1986 Vanha kirjastotalo on ollut monenlaisessa käytössä. Rakennuksessa on ollut kulttuuritilojen lisäksi Tampereen kaupungin toimistoja ja työhuoneita.

Laikku on auki tiistaista perjantaihin kello 9–21 ja viikonloppuisin kello 10–18.

Kellarikerrokseen Finlaysonilta muuttava Lastenkulttuurikeskus Rulla saa omat aukioloajat ja sisäänkäynnin teatteritalon puolelta. Vetonaulaksi odotetaan uutta elämystila Terraa.

– Tällaiselle ei-kaupalliselle matalan kynnyksen paikalle on keskustassa kysyntää, kertoo kulttuuriohjaaja Katri Mononen

Ylimmässä neljännessä kerroksessa on muun muassa vuokrattavia kokoustiloja ja Tampereen kaupungin kulttuuripalvelujen toimistot. Kolmannessa kerroksessa on yhdistysten toimintatiloja ja muun muassa Maahanmuuttajainfo Mainio.

Suurimmat yleisötilat ovat 110-paikkainen musiikkisali ja 70-paikkainen luentosali. Erikokoisia näyttelytiloja rakennuksessa on useita. Yleisötapahtumia järjestetään viikossa keskimäärin 5–10.

Kakkoskerrokseen pääsisäänkäynnin portaiden yläpäähän avataan Kulttuurikahvila Laikku. Kahvilatuotteiden lisäksi tarjolle tulee keittolounas ja salaatteja.

Kahvilan kulmaan saadaan tarvittaessa siirrettävä esiintymislava. Kulttuurikahvilan haaste otetaan muutenkin vakavasti, sillä anniskeluoikeuksilla juomalistalle tulee muun muassa viinejä ja konjakkia.

– Tämä on palvelua muun muassa konserttivieraille. Kahvilatarjonnan pitää olla monipuolinen, sillä Rullan takia täällä käy paljon lapsiasiakkaita ja lisäksi hoidamme kokoustarjoiluja, kertoo kahvilayrittäjä Henriikka Forsman

Laikun muutostyöt maksoivat yhteensänoin 2,5 miljoonaa euroa. Selvästi suurin osa meni LVI-laitteiden uusimiseen. Kokonaan remonttityöt eivät vielä lopu.

– Etuportaikon alta löytyi kosteutta, joten se puretaan ja rakennetaan uudelleen heinäkuun aikana, jolloin etuovi on poissa käytöstä.

Laikun avajaiskarnevaalia vietetään lauantaina kello 10–18 ja jatkot puistoalueella kello 18–22.

Kulttuuritalo Laikku valmistui vuonna 1925 suunnittelijat Jussi ja Toivo Paatela, edustaa tyyliltään klassismia pääkirjasto muutti Metsoon vuonna 1986 vuoden 1988 peruskorjauksen jälkeen talo on ollut osittain kulttuurikäytössä ja osittain toimistoina kirjaston lehtienlukusali muutti naapurin Frenckellin pannuhuoneesta Metsoon vasta vuonna 2016 Laikun lava valmistui vuonna 2012